- Hindi News
- National
- पति ने जान से मारने की धमकी दी तो महिला ने पति की प्रताड़ना के खिलाफ आवाज उठाई
पति ने जान से मारने की धमकी दी तो महिला ने पति की प्रताड़ना के खिलाफ आवाज उठाई
अंतर्राष्ट्रीय महिला दिवस के एक दिन पहले महिला ने अपने अधिकार के लिए पति के खिलाफ आवाज उठाई है। पति की शारीरिक और मानसिक प्रताड़ना से तंग आकर महिला ने मंगलवार को महिला थाना में पति की शिकायत की है। महिला ने 2011 में प्रेम विवाह किया था लेकिन कुछ ही समय बाद पति गाली गलोज करने लगा और फिर मारपीट पर उतारू हो गया। महिला को जान से मारने की धमकी भी पति ने दी। पांच साल तक महिला घर बसाने के लिए चुप रही लेकिन अब आवाज उठाने का निर्णय लिया है।
पुलिस ने बताया सुलेखा निवासी चारधाम मंदिर ने 24.7.2011 को वीरेंद्र पिता माखन लाल निवासी मंडला से प्रेम विवाह किया था। शुरुआत के कुछ महीने तो पति ने ठीक से रखा लेकिन बाद में वह शारीरिक यातना देने लगे। घर में छोटी-छोटी बातों को लेकर विवाद करने लगे और मानसिक रूप से प्रताड़ित किया। यहां तक की पति ने जान से मारने की धमकी भी दी। सुलेखा ने अपना घर ना बिगड़े यह सोचकर पांच साल तक सबकुछ बर्दाश्त किया। लेकिन अब सुलेखा ने पति के खिलाफ आवाज उठाई है। महिला पुलिस थाना ने पति के खिलाफ धारा 498 एवं 506 के तहत प्रकरण दर्ज कर जांच शुरू कर दी है।
मैजिक ने महिला को टक्कर मारी
उज्जैन | माधवनगर थाना क्षेत्र में महावीर एवेन्यू मक्सीरोड पर मैजिक ने महिला को टक्कर मारकर घायल कर दिया। पुलिस ने मैजिक चालक पर प्रकरण दर्ज किया है। पुलिस ने बताया राधाबाई डांगी निवासी पांड्याखेड़ी मार्केट जा रही थी। तभी तेजगति से आई मैजिक के चालक ने लापरवाही पूर्वक वाहन चलाते हुए महिला को टक्कर मारकर घायल कर दिया। पुलिस जांच कर रही है।
tgl_Latn sot_Latn hin_Deva hin_Deva hin_Deva hin_Deva hne_Deva hin_Deva